АСНОЎНЫЯ ЗАДАЧЫ ГАЛОЎНАГА ЎПРАЎЛЕННЯ

* фарміраванне афіцыйнай статыстычнай метадалогіі, якая адпавядае міжнародным стандартам у галіне статыстыкі фінансаў арганізацый і замежных інвестыцый
* ажыццяўленне дзяржаўнай статыстычнай дзейнасці ў галіне статыстыкі фінансаў арганізацый і замежных інвестыцый з выкананнем прынцыпаў дзяржаўнай статыстыкі
* задавальненне патрэбнасці грамадства, дзяржавы і міжнароднай супольнасці ў афіцыйнай статыстычнай інфармацыі па статыстыцы фінансаў арганізацый, замежных інвестыцый, грашова-крэдытнай і фінансавай статыстыцы, статыстыцы дзяржаўных фінансаў

АСНОЎНЫЯ АБАВЯЗКІ ГАЛОЎНАГА ЎПРАЎЛЕННЯ

**Галоўнае ўпраўленне ў адпаведнасці з ускладзенымі на яго задачамі павінна:**

* распрацоўваць афіцыйную статыстычную метадалогію для арганізацыі і правядзення цэнтралізаваных дзяржаўных статыстычных назіранняў і фарміравання афіцыйнай статыстычнай інфармацыі па статыстыцы фінансаў арганізацый і замежных інвестыцый, якая адпавядае міжнародным стандартам у галіне статыстыкі
* ажыццяўляць узгадненне афіцыйнай статыстычнай метадалогіі па грашова-крэдытнай і фінансавай статыстыцы, статыстыцы дзяржаўных фінансаў, міжнароднай інвестыцыйнай пазіцыі, валавога знешняга доўгу, якая распрацоўваецца і зацвярджаецца дзяржаўнымі арганізацыямі, упаўнаважанымі на вядзенне дзяржаўнай статыстыкі.
* удзельнічаць у распрацоўцы праектаў стратэгіі развіцця дзяржаўнай статыстыкі, праграмы статыстычных работ, плана навукова-метадалагічнай работы і вытворчага плана статыстычных работ
* арганізоўваць і праводзіць цэнтралізаваныя дзяржаўныя статыстычныя назіранні па статыстыцы фінансаў арганізацый і замежных інвестыцый
* выкарыстоўваць адміністрацыйныя дадзеныя для арганізацыі і правядзення дзяржаўных статыстычных назіранняў, фарміравання афіцыйнай статыстычнай інфармацыі па статыстыцы замежных інвестыцый
* распрацоўваць праекты форм цэнтралізаваных дзяржаўных статыстычных назіранняў па статыстыцы фінансаў арганізацый і замежных інвестыцый і ўказанняў па іх запаўненні
* падрыхтоўваць для зацвярджэння праекты формаў нецэнтралізаваных дзяржаўных статыстычных назіранняў па банкаўскай, грашова-крэдытнай статыстыцы і па іншых пытаннях вядзення дзяржаўнай статыстыкі і ўказанняў па іх запаўненні
* забяспечваць прадастаўленне ў межах сваёй кампетэнцыі рэспандэнтам пры правядзенні цэнтралізаваных дзяржаўных статыстычных назіранняў па статыстыцы фінансаў арганізацый і замежных інвестыцый доступу да спецыялізаванага праграмнага забеспячэння для прадстаўлення першасных статыстычных даных у выглядзе электроннага дакумента або забяспечваць магчымасць прадстаўлення рэспандэнтамі першасных статыстычных даных у іншай форме
* ажыццяўляць метадалагічнае кіраванне арганізацыяй і правядзеннем цэнтралізаваных дзяржаўных статыстычных назіранняў па статыстыцы фінансаў арганізацый і замежных інвестыцый
* забяспечваць канфідэнцыяльнасць першасных статыстычных даных па статыстыцы фінансаў арганізацый і замежных інвестыцый і індывідуальных адміністрацыйных даных і іх выкарыстанне ў мэтах выканання задач дзяржаўнай статыстыкі
* фарміраваць афіцыйную статыстычную інфармацыю па статыстыцы фінансаў арганізацый і замежных інвестыцый
* падрыхтоўваць афіцыйную статыстычную інфармацыю па статыстыцы фінансаў арганізацый і замежных інвестыцый для прадстаўлення Прэзідэнту Рэспублікі Беларусь, Усебеларускаму народнаму сходу, Савету Міністраў Рэспублікі Беларусь, Нацыянальнаму сходу Рэспублікі Беларусь, іншым дзяржаўным органам, а таксама для распаўсюджвання і (або) прадстаўлення іншым карыстальнікам у парадку, усталяваным заканадаўствам
* забяспечваць роўны доступ карыстальнікаў да афіцыйнай статыстычнай інфармацыі па статыстыцы фінансаў арганізацый і замежных інвестыцый і метадалогіі яе фарміравання
* ва ўстаноўленым парадку праводзіць абмен афіцыйнай статыстычнай інфармацыяй па статыстыцы фінансаў арганізацый і замежных інвестыцый са статыстычнымі органамі замежных дзяржаў, а таксама падрыхтоўваць афіцыйную статыстычную інфармацыю па статыстыцы фінансаў арганізацый і замежных інвестыцый для прадстаўлення ў адпаведнасці з міжнароднымі дамовамі Рэспублікі Беларусь
* забяспечваць вядзенне баз (банкаў) даных афіцыйнай статыстычнай інфармацыі па статыстыцы фінансаў арганізацый і замежных інвестыцый
* забяспечваць у межах сваёй кампетэнцыі функцыянаванне і развіццё інфармацыйных рэсурсаў (сістэм), комплексаў праграмна-тэхнічных сродкаў, неабходных для ажыццяўлення дзяржаўнай статыстычнай дзейнасці
* каардынаваць работу галіновых структурных падраздзяленняў тэрытарыяльных органаў дзяржаўнай статыстыкі па пытаннях, якія ўваходзяць у кампетэнцыю Галоўнага ўпраўлення
* разглядаць па даручэнні кіраўніцтва, у тым ліку з удзелам зацікаўленых структурных падраздзяленняў Белстата, якія паступаюць на ўзгадненне праекты нарматыўных прававых актаў
* падрыхтоўваць і ўносіць ва ўстаноўленым парадку на разгляд калегіі Белстата матэрыялы па пытаннях, якія ўваходзяць у кампетэнцыю Галоўнага ўпраўлення
* разглядаць ва ўстаноўленым парадку звароты грамадзян, у тым ліку індывідуальных прадпрымальнікаў, а таксама юрыдычных асоб па пытаннях, якія ўваходзяць у кампетэнцыю Галоўнага ўпраўлення
* ажыццяўляць дзяржаўную статыстычную дзейнасць у адпаведнасці з патрабаваннямі дакументаў сістэмы менеджменту якасці органаў дзяржаўнай статыстыкі
* выконваць іншыя абавязкі ў адпаведнасці з заканадаўствам і лакальнымі прававымі актамі Белстата

АСНОЎНЫЯ ФУНКЦЫІ СТРУКТУРНЫХ ПАДРАДЗЯЛЕННЯЎ ГАЛОЎНАГА ЎПРАЎЛЕННЯ

**У адпаведнасці з задачамі, ускладзенымі на Галоўнае ўпраўленне, ўпраўленні ажыццяўляюць наступныя асноўныя функцыі:**

**упраўленне статыстыкі фінансаў прадпрыемстваў:**

* збор, апрацоўку, захоўванне, ахову першасных статыстычных даных, фарміраванне, накапленне, падрыхтоўку для распаўсюджвання і прадстаўлення афіцыйнай статыстычнай інфармацыі пра фінансавыя вынікі; выручку ад рэалізацыі прадукцыі, тавараў, работ, паслуг на аднаго сярэднеспісачнага работніка; затраты на вытворчасць і рэалізацыю прадукцыі (работ, паслуг); дабаўленую вартасць на аднаго сярэднеспісачнага работніка; плацяжы у рэспубліканскі і мясцовы бюджэты, у бюджэт дзяржаўнага пазабюджэтнага фонду сацыяльнай абароны насельніцтва Рэспублікі Беларусь; выдаткі на ўтрыманне асобных аб'ектаў; атрыманыя і выплачаныя дывідэнды, працэнты і даходы; нематэрыяльныя актывы і іх рух; фінансавыя укладанні, крыніцы фінансавых укладанняў
* накапленне, падрыхтоўку для распаўсюджвання і прадстаўлення ў межах сваёй кампетэнцыі афіцыйнай статыстычнай інфармацыі па банкаўскай, грашова-крэдытнай статыстыцы
* каардынуе работу галіновых структурных падраздзяленняў Белстата па пытаннях прадстаўлення інфармацыі ў інфармацыйную аналітычную сістэму маніторынгу бізнес-планавання і фінансавага становішча арганізацый
* прадстаўляе інфармацыю пра фактычнае выкананне паказчыкаў бізнес-планаў развіцця арганізацый, іх адасобленых падраздзяленняў для ўключэння ў інфармацыйную аналітычную сістэму маніторынгу бізнес-планавання і фінансавага становішча арганізацый.
* вядзенне базы даных стратных арганізацый
* вядзенне базы даных сістэмы маніторынгу фіскальных рызык і ацэнкі эфектыўнасці дзейнасці дзяржаўных арганізацый

**упраўленне статыстыкі замежных інвестыцый і фінансавых рынкаў:**

* збор, апрацоўку, захоўванне, ахову першасных статыстычных даных, фарміраванне, накапленне, падрыхтоўку для распаўсюджвання і прадстаўлення афіцыйнай статыстычнай інфармацыі пра стан разлікаў; склад сродкаў; наяўнасць і рух асноўных сродкаў і іншых доўгатэрміновых актываў; пра інвестыцыі у Рэспубліку Беларусь з-за мяжы і інвестыцыі з Рэспублікі Беларусь за мяжу
* накапленне, падрыхтоўку для распаўсюджвання і прадстаўлення ў межах сваёй кампетэнцыі афіцыйнай статыстычнай інфармацыі пра кансалідаваны, рэспубліканскі і мясцовы бюджэты, страхаванне, эфектыўнасць выкарыстання дзяржаўнай маёмасці, па статыстыцы міжнароднай інвестыцыйнай пазіцыі і валавога знешняга доўгу
* вядзенне паказчыкаў нацыянальнага пераліку паказчыкаў Мэт устойлівага развіцця, якія ўваходзяць у кампетэнцыю Галоўнага ўпраўлення, каардынацыю работы дзяржаўных органаў, адказных за рэалізацыю Мэт устойлівага развіцця, па збліжэнні нацыянальных паказчыкаў з глабальнымі